钦定古今图书集成/明伦汇编/氏族典/第391卷 > 李观象
## 钦定古今图书集成/明伦汇编/氏族典/第391卷 > 李观象

按《宋史湖南世家》：“李观象，桂州临桂人。周行逢署为
掌书记。行逢性残忍，多诛杀，观象惧及祸，清苦自厉，
以求知遇。行逢颇加信任，军府之政，一皆取决。观象涉经史，有文辞，忌才怙宠，湖南士人多为所排摈。行
逢临终，托以后事，令其子保权善待之。及张文表难
作，王师压境，湖湘平，太祖以为左补阙。”